เร่งเก็บเบี้ยท้ายปีแหยงตารางมรณะใหม่
ประกันชีวิตหวั่นได้รับผบกระทบจากตารางมรณะใหม่ เร่งเก็บเบี้ยส่งท้ายปี
19 ส.ค. 2554

ประกันชีวิตหวั่นได้รับผบกระทบจากตารางมรณะใหม่ เร่งเก็บเบี้ยส่งท้ายปี
นายสุทธิ รจิตรังสรรค์ นายกสมาคมประกันชีวิตไทย เปิดเผยว่า ตารางมรณะไทยใหม่ที่มีผลบังคับใช้ไปเมื่อวันที่ 1 ส.ค.ที่ผ่านมา จะส่งผลกระทบต่อการขยายงานของธุรกิจประกันชีวิตมากพอสมควร เนื่องจากภาคธุรกิจเองก็ต้องปรับเปลี่ยนอัตราเบี้ยตามการใช้ตารางมรณะไทยใหม่ด้วย ดังนั้นในช่วงครึ่งปีหลังนี้ จะเป็นช่วงที่บริษัทประกันชีวิตแต่ละบริษัทพยายามมีส่วนแบ่งทางการลาดให้มากที่สุด ซึ่งเป็นผลมาจากมีการเปลี่ยนแปลงเกี่ยวกับกฎระเบียบที่ออกมาควบคุมดูแลภาคธุรกิจอย่างเข้มข้น
อย่างไรก็ตาม ทางบริษัทประกันชีวิตเองจึงต้องรีบดำเนินการอย่างเร่งด่วน ทั้งในกรณีของการขายผ่านธนาคาร บริษัทต้องมีการติดต่อเจรจากับธนาคารคู่ค้าโดยเร็ว หรือกรณีการขยายผ่านตัวแทน นายหน้า โทรศัพท์ และอื่นๆ บริษัทต้องเร่งสร้างความเข้าใจกับตัวแทนให้เร็วที่สุดเพื่อที่จะได้นำเสนอผลิตภัณฑ์ได้อย่างถูกต้อง ไม่คลาดเคลื่อนจนทำให้เกิดปัญหาระหว่างผู้เอาประกันและบริษัทตามมาภายหลังได้
“ตารางมรณะใหม่นี้ จะมีผลต่อแบบประกันใหม่ที่จะออกมาเท่านั้น ซึ่งยังไม่ชัดเจนว่าจะส่งผลกระทบต่ออัตราเบี้ยในภาพรวมของธุรกิจหรือไม่ ซึ่งคาดว่าในช่วงครึ่งปีหลังนี้ แต่ละบริษัทคงขายแบบประกันเดิมขายไปก่อน แล้วจึงค่อยเริ่มแบบใหม่อย่างจริงจังในปีหน้า” นายสุทธิ กล่าว
ทั้งนี้ คาดว่าธุรกิจประกันชีวิตในปีนี้คงมีอัตราเติบโตประมาณ 15% โดยได้รับปัจจัยสนับสนุนทั้งจากการเพิ่มและพัฒนาช่องทางขาย การพัฒนาการให้บริการ และการพัฒนาผลิตภัณฑ์ให้มีความหลากหลาย รวมถึงสิทธิในการนำเบี้ยไปลดหย่อนภาษี